|  |
| --- |
|  |

**ΕΛΛΗΝΙΚΗ ΔΗΜΟΚΡΑΤΙΑ ΑΝΩ ΛΙΟΣΙΑ 14-04-2021**

**ΔΗΜΟΣ ΦΥΛΗΣ ΑΡ. ΠΡΩΤ.: 9879**

**ΔΙΕΥΘΥΝΣΗ ΠΕΡΙΟΥΣΙΑΣ &**

**ΠΡΟΜΗΘΕΙΩΝ**

**Δ/νση: ΠΛΑΤΕΙΑ ΗΡΩΩΝ**

**Τηλ.: 2132042718
*e-mail :dperiouspromhth@fyli.gr***

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Α) Για την συμπλήρωση Μητρώου Εργοληπτών (εταιριών- φυσικών προσώπων) για το έτος 2021 για την αντιμετώπιση εκτάκτων αναγκών από φυσικές-τεχνολογικές καταστροφές στην περιοχή ευθύνης της Περιφέρειας Αττικής.**

Η **Οικονομική Επιτροπή του Δήμου Φυλής** (σύμφωνα με την απόφασή της **366/2020** – **ΑΔΑ:68Δ5ΩΗΤ-1ΒΧ η οποία τροποποιήθηκε με την 161/2021 ΑΔΑ ΩΓΓΟΩΗΤ**)**,** προκειμένου να προβεί στην κατάρτιση μητρώου εργοληπτικών εταιρειών, που θα διαθέτουν τον κατάλληλο εξοπλισμό και θα επεμβαίνουν για την αντιμετώπιση εκτάκτων αναγκών από **φυσικές-τεχνολογικές καταστροφές**, στην περιοχή ευθύνης Δήμου Φυλής, με διάθεση μηχανημάτων, υλικού και προσωπικού, όταν αυτό απαιτηθεί,

**ΚΑΛΕΙ**

**Α)** Εργολήπτες (εταιρείες - φυσικά πρόσωπα), που επιθυμούν να ενταχθούν για πρώτη φορά στο μητρώο για την αντιμετώπιση εκτάκτων αναγκών από φυσικές-τεχνολογικές καταστροφές στην περιοχή ευθύνης του Δήμου Φυλής να υποβάλουν με οποιοδήποτε τρόπο στο Τμήμα Πολιτικής Προστασίας του Δήμου Φυλής, Αχαρνών 61, Άνω Λιόσια, ΤΚ 13341, ισόγειο, τηλέφωνο 213-1603486, email: civilprotection@fyli.gr, δακτυλογραφημένη αίτηση συμμετοχής, να αναφέρεται η πλήρης **επωνυμία, έδρα, ταχυδρομική Δ/νση, τηλέφωνο** σε κλειστό φάκελο, μέχρι και τις 15-05-2021

Μαζί με την αίτηση πρέπει να υποβάλουν:

**1.** Βεβαίωση εγγραφής στο Μητρώο Εργοληπτικών Επιχειρήσεων (Μ.Ε.Ε.Π.) της Γενικής Γραμματείας Δημοσίων Έργων (εφόσον πρόκειται για εργοληπτικές επιχειρήσεις) ή ασφαλιστική & φορολογική ενημερότητα (εφόσον πρόκειται για φυσικά πρόσωπα).

**2.** Υπεύθυνη δήλωση του άρθρου 8, παρ. 1 του Ν. 1599/86, στην οποία θα δηλώνουν ότι αποδέχονται τους όρους της πρόσκλησης εκδήλωσης ενδιαφέροντος με αρ. πρωτ. 9879/14-04-2021 για την κατάρτιση Μητρώου Εργοληπτών για την αντιμετώπιση εκτάκτων αναγκών από φυσικές-τεχνολογικές καταστροφές στην περιοχή ευθύνης Δήμου Φυλής για το έτος 2021 και συγκεκριμένα έως 31-12-2021 όπως αυτοί περιγράφονται παρακάτω (δεν είναι απαραίτητη η αναλυτική αναφορά τους).

**3.** Υπεύθυνη δήλωση του Ν. 1599/86, στην οποία θα δηλώνουν αναλυτικά τα οχήματα και μηχανήματα που μπορούν να διαθέσουν για την αντιμετώπιση εκτάκτων αναγκών από φυσικές-τεχνολογικές καταστροφές (είδος, πλήθος, άδεια κυκλοφορίας, πινακίδες κυκλοφορίας, χώρους στάθμευσης τους).

**4**. Τα νομιμοποιητικά έγγραφα των μηχανημάτων έργων που κατέχουν και των χειριστών αυτών (άδειες κυκλοφορίας, ασφαλιστήρια συμβόλαια, πιστοποιητικά ΚΤΕΟ, άδεια χειριστού μηχανήματος έργου).

**ΟΡΟΙ**

Ι) Οφείλουν να έχουν τη δυνατότητα άμεσης επέμβασης (εντός 1 ώρας) από την στιγμή ειδοποίησης, είτε εγγράφως είτε τηλεφωνικώς καθ’ όλη τη διάρκεια του 24ωρου και για όλη το έτος 2021 και συγκεκριμένα **έως 31/12/2021**, σε οποιαδήποτε περιοχή ευθύνης του Δήμου Φυλής τους ζητηθεί από τους υπεύθυνους Πολιτικής Προστασίας του Δήμου. Τα ανωτέρω οχήματα και μηχανήματα έργων θα χρησιμοποιούνται ανάλογα με την έκταση της καταστροφής και πάντα σύμφωνα με τις υποδείξεις των υπευθύνων της Δ/νσης Πολιτικής Προστασίας του Δήμου Φυλής.

ΙΙ) Ο αριθμός και το είδος των μηχανημάτων, όσο και του προσωπικού θα αυξομειώνεται ανάλογα με την περίπτωση. Ο αριθμός των μηχανημάτων που χρειάζεται σε κάθε καταστροφή, ποικίλει, ανάλογα με το μέγεθος και τη διάρκειά της.

|  |  |  |
| --- | --- | --- |
| ΟΧΗΜΑ - ΜΗΧΑΝΗΜΑ ΕΡΓΟΥ – ΕΡΓΑΤΗΣ  | ΩΡΙΑΙΑ ΔΑΠΑΝΗ ΑΠΑΣΧΟΛΗΣΗΣ ΜΗΧΑΝΗΜΑΤΟΣ - ΧΕΙΡΙΣΤΗ | ΩΡΙΑΙΑ ΔΑΠΑΝΗ ΑΝΑΜΟΝΗΣ ΜΗΧΑΝΗΜΑΤΟΣ |
| ΜΕ ΧΕΙΡΙΣΤΗ | ΧΩΡΙΣ ΧΕΙΡΙΣΤΗ |
| ΕΚΣΚΑΦΕΑΣ - JCB | € 55,00 | € 29,00 | € 13,00 |
| BOBCAT | € 42,00 | € 26,00 | € 10,00 |
| ΦΟΡΤΩΤΗΣ | € 95,00 | € 40,00 | € 24,00 |
| ΠΡΟΩΘΗΤΗΡΑΣ D8 | € 125,00 | € 43,00 | € 27,00 |
| ΔΙΑΜΟΡΦΩΤΗΣ ΓΑΙΩΝ | € 73,00 | € 33,00  | € 17,00 |
| ΠΛΑΤΦΟΡΜΑ ΜΕΤΑΦΟΡΑΣ ΒΑΡΕΩΟΥ ΟΧΗΜΑΤΟΣ  | € 120,00 | € ΟΥΔΕΝ | ΟΥΔΕΝ |
| ΦΟΡΤΗΓΟ ΑΝΩ 16 Τ | € 73,00 | € 33,00 | € 17,00 |
| ΕΚΧΙΟΝΙΣΤΙΚΟ ΑΝΩ 200 PS  | € 125,00 | € 50,00 | € 34,00 |
| ΓΕΡΑΝΟΣ ΑΝΩ 20 Τ - ΚΑΛΑΘΟΦΟΡΟ | € 117,00 | € 48,00 | € 32,00 |
| ΦΟΡΤΗΓΟ ΜΕ ΟΦΕΛΕΙΜΟ ΦΟΡΤΙΟ ΕΩΣ 2.500 Τ ΤΡΟΠΟΠΟΙΗΜΕΝΟ ΜΕ ΛΕΠΙΔΑ ΚΑΙ ΑΛΑΤΙΕΡΑ | € 40,00 | € 30,00 | € 25,00 |
| ΒΥΤΙΟΦΟΡΟ ΟΧΗΜΑ ΜΕΤΑΦΟΡΑΣ ΝΕΡΟΥ ΑΝΩ ΤΩΝ 16 Τ | € 80,00 | ΟΥΔΕΝ | ΟΥΔΕΝ |
| ΕΡΓΑΤΗΣ  | € 14,00 | ΟΥΔΕΝ | ΟΥΔΕΝ |

IV) **Στην ωριαία δαπάνη απασχόλησης μηχανήματος- εργάτη** περιλαμβάνεται η πλήρης αποζημίωση εργασίας-απασχόλησης του μηχανήματος (πλήρως εφοδιασμένου και εξοπλισμένου) του χειριστού του και του βοηθού χειριστού (όπου αυτό προβλέπεται) για την εκτέλεση εργασιών προς αντιμετώπιση των επαπειλούμενων κινδύνων - προβλημάτων ή συνεπειών από φυσικές και τεχνολογικές καταστροφές ή άλλων συναφών εργασιών προς το σκοπό αυτό, οι οποίες θα ορίζονται κάθε φορά από την Γενική Γραμματεία Πολιτικής Προστασίας, το Πυροσβεστικό Σώμα ή άλλους φορείς ή υπηρεσίες κ.λπ θα συγκεκριμενοποιούνται δε κατά περίπτωση από τη Διευθύνουσα Υπηρεσία. Ανάλογα με τις υφιστάμενες ανάγκες, ο ανάδοχος υποχρεούται να μεριμνά για την αντικατάσταση του χειριστή σε τακτούς χρόνους, σύμφωνα με τις ισχύουσες σχετικές διατάξεις, έτσι ώστε να εξασφαλίζεται η αδιάκοπη απασχόληση του μηχανήματος, εξαιρουμένων μόνο των ολιγόλεπτων διακοπών, για τον εφοδιασμό με καύσιμα, την αλλαγή ή την συμπλήρωση λιπαντικών.

Ως χρόνος απασχόλησης, του μηχανήματος και του χειριστή του για εκτέλεση εργασιών, ορίζεται o πραγματικός χρόνος απασχόλησης του μηχανήματος για εκτέλεση εργασιών Πολιτικής Προστασίας μετά από εντολή της Υπηρεσίας (ύστερα από τις σχετικές προγνώσεις – Ε.Μ.Υ., εντολές της Εντεταλμένης Συμβούλου Πολιτικής Προστασίας και απόφαση Περιφερειάρχη).

Στις ανωτέρω τιμές μονάδος συμπεριλαμβάνεται επίσης: η δαπάνη μεταφοράς των μηχανημάτων από το σημείο που ευρίσκονται στο σημείο που καλούνται από την Υπηρεσία Πολιτικής Προστασίας, η δαπάνη μεταφοράς χειρισμού και απομάκρυνσης τους (και για τα αντλητικά συγκροτήματα) μετά το τέλος της απασχόλησης τους καθώς ο χρόνος πλήρως ανεφοδιασμού οχημάτων μηχανημάτων π.χ. αντιπαγετικό αλάτι, νερό κ.λ.π ή ανά τακτά διαστήματα με ευθύνη του αναδόχου ή ύστερα από εντολή της Υπηρεσίας διενέργεια περιπολίας στους χώρους ευθύνης των οχημάτων και μηχανημάτων έργων. Ειδικά όμως τα ερπυστριφόρα μηχανήματα βαρέως τύπου (όπως D7, D9) για την μετακίνηση των οποίων στο χώρο των συμβάντων απαιτείται πλατφόρμα μεταφοράς βαρέως οχήματος, η μεταφορά χρεώνεται επιπλέον για το χρόνο από και προς το χώρο που εξελίσσεται το συμβάν με χρέωση της πλατφόρμας μεταφοράς.

V)**Στην ωριαία δαπάνη αναμονής μηχανήματος με χειριστή/ές** περιλαμβάνεται η πλήρης αποζημίωση για την παραμονή του μηχανήματος, με τους χειριστές του, πλήρως εφοδιασμένου και εξοπλισμένου και παντελώς ετοίμου για εργασία, στη θέση επιφυλακής που θα ορίζεται στο σχέδιο δράσης για την αντιμετώπιση εκτάκτων αναγκών εξαιτίας της φυσικής- τεχνολογικής καταστροφής.

Ως χρόνος αναμονής μηχανήματος με χειριστή/ές, ορίζεται αυτός που αρχίζει με τη θέση των μηχανημάτων σε κατάσταση ετοιμότητας από τη Διευθύνουσα Υπηρεσία (ύστερα από τις σχετικές προγνώσεις καιρού της ΕΜΥ ή οδηγίες της ΓΓΠΠ ή εντολές του Δημάρχου) στις θέσεις επιφυλακής χωρίς εκτέλεση εργασιών και λήγει με την έναρξη εκτέλεσης εργασιών αντιμετώπισης της φυσικής καταστροφής ή με την εντολή διακοπής από την Διευθύνουσα αρχή.

Στην ωριαία δαπάνη αναμονής μηχανήματος χωρίς χειριστή/ές περιλαμβάνεται η πλήρης αποζημίωση για την παραμονή του μηχανήματος, πλήρως εφοδιασμένου και εξοπλισμένου και παντελώς ετοίμου για εργασία, στη επιφυλακή ορίζεται από την Διευθύνουσα Υπηρεσία. Κατά τη συγκεκριμένη εργασία δεν απαιτείται η παρουσία στον τόπο επιφυλακής του χειριστού του μηχανήματος.

Ως χρόνος αναμονής μηχανήματος χωρίς χειριστή/ές,ορίζεται αυτός που αρχίζει με τη θέση των μηχανημάτων σε επιφυλακή ύστερα από εντολή της Διευθύνουσα Υπηρεσία (ύστερα από τις σχετικές προγνώσεις καιρού της ΕΜΥ ή οδηγίες της ΓΓΠΠ ή εντολές της Περιφερειάρχη - Εντεταλμένης Συμβούλου Πολιτικής Προστασίας κ.λ.π) στις θέσεις επιφυλακής.

Σε σχέση με τις ανωτέρω τιμές διευκρινίζεται ότι:

* Όλες οι ανωτέρω τιμές των οχημάτων-μηχανημάτων έργου και προσωπικού στην περίπτωση που θα ενεργοποιούνται για την αντιμετώπιση φυσικών καταστροφών στην περιοχή ευθύνης της Περιφερειακής Ενότητας Νήσων θα προσαυξάνονται δέκα τοις εκατό (10%).
* Οι παραπάνω τιμές μονάδας αναφέρονται σε μονάδες πλήρως περαιωμένων εργασιών, οι οποίες θα εκτελεστούν στην περιοχή εκδήλωσης του έκτακτου συμβάντος.
* Στις παραπάνω αναφερόμενες ωριαίες τιμές μονάδος περιλαμβάνονται (χωρίς επιπλέον αποζημίωση) ενδεικτικά και όχι περιοριστικά, τα κάτωθι :
* Η διάθεση ενός εργοδηγού – συντονιστή για κάθε συνεργείο,
* Οι δαπάνες πρόληψης και αποκατάστασης κάθε είδους ζημιάς και αποζημίωσης κάθε είδους βλάβης ή φθοράς που θα προκληθούν κατά την εκτέλεση της σύμβασης εργασιών για την αντιμετώπιση εκτάκτων αναγκών από φυσικές-τεχνολογικές καταστροφές και θα οφείλονται σε αμέλεια, απρονοησία, μη τήρηση των συμβατικών όρων, των υποδείξεων της Υπηρεσίας, των νομικών διατάξεων και γενικότερα σε υπαιτιότητα του Αναδόχου.
* Δαπάνες που απαιτούνται για τη διάθεση από μέρους του αναδόχου, ενός (1) οχήματος τύπου JΕΕΡ (4X4) για τις μεταβάσεις στον τόπο εκτέλεσης των εργασιών του προσωπικού επίβλεψης (επιβλέπων, Διευθύνουσα Υπηρεσία κλπ.), με κάλυψη από τον ανάδοχο όλων των κάθε είδους δαπανών τους (καύσιμα, λιπαντικά, επισκευές, συντηρήσεις, ασφάλιση, κ.λπ)

VI) Ο ανάδοχος εργολήπτης (εταιρίες - φυσικά πρόσωπα) είναι υπεύθυνος ώστε τα οχήματα και μηχανήματα έργων και το προσωπικό να διαθέτουν τις απαραίτητες κατά νόμο άδειες. Ο ανάδοχος εργολήπτης (εταιρίες - φυσικά πρόσωπα) είναι υπεύθυνος να εφαρμόζει άμεσα τα μέτρα ασφαλείας και υγιεινής που προβλέπονται από τις σχετικές διατάξεις Ενδεικτικά αναφέρουμε τους:Ν.3850/2010,¨Κύρωση του Κώδικα νόμων για την υγεία και ασφάλεια εργαζομένων Φ.Ε.Κ Α84/2.6.2010 και τα κατ εξουσιοδότηση αυτού εκδοθέντα Π.Δ.και Υ.Α ή αυτά τα όποια πιθανόν νομοθετηθούν κατά τη διάρκεια της σύμβασης, καθώς και για την ασφάλιση κατά παντός κινδύνου υλικού και έμψυχου προσωπικού που θα χρησιμοποιηθεί. Ο ανάδοχος εργολήπτης (εταιρίες - φυσικά πρόσωπα) είναι κατ’ αποκλειστικότητα υπεύθυνος για οποιοδήποτε ατύχημα των οχημάτων, μηχανημάτων έργων και προσωπικού.

VII). Οι συμμετέχοντες εργολήπτες (εταιρίες-φυσικά πρόσωπα) οφείλουν με έγγραφη δήλωσή τους να αποδεχθούν τις προτεινόμενες τιμές και όρους οι οποίες θα ισχύουν από την ανάρτηση της αποφάσεως της Οικονομικής Επιτροπής με την οποία θα εγκρίνεται η κατάρτιση μητρώου εργοληπτών (εταιριών-φυσικών πρόσωπων) **μέχρι 31-12-2021**

**Επισημαίνεται ότι στην περίπτωση που μεσομακροπρόθεσμα προκύπτουν αυξομειώσεις στις ισχύουσες ωριαίες τιμές μηχανημάτων –προσωπικού ,όλοι ανεξαρτήτως οι ενδιαφερόμενοι εργολήπτες θα κληθούν να τις αποδεχθούν (εφόσον το επιθυμούν) προκειμένου να συμπεριλαμβάνονται στον τρέχοντα πίνακα μητρώου εργοληπτών.**

VIII) Οι συμμετέχοντες εργολήπτες (εταιρείες - φυσικά πρόσωπα) οφείλουν :

* Να δηλώσουν αναλυτικά κατά το αρχικό στάδιο της πρόσκλησης εκδήλωσης ενδιαφέροντος με υπεύθυνη δήλωση τα ανωτέρω οχήματα και μηχανήματα που μπορούν να διαθέσουν για την αντιμετώπιση εκτάκτων αναγκών εξαιτίας φυσικών-

τεχνολογικών καταστροφών (είδος, πλήθος, άδεια κυκλοφορίας, πινακίδες κυκλοφορίας, χώρους στάθμευσης τους) προσκομίζοντας παράλληλα τα νομιμοποιητικά έγγραφα των μηχανημάτων και των χειριστών αυτών.

* Εφόσον τα μηχανήματα δεν είναι ιδιοκτησίας των συμμετεχόντων θα πρέπει οι συμμετέχοντες να προσκομίσουν μισθωτήριο συμβόλαιο ή παραχωρητήριο και Υπεύθυνη δήλωση του εκμισθωτή ή παραχωρητή ότι τα εκμισθωμένα ή παραχωρούμενα μηχανήματα δεν έχουν παραχωρηθεί ή εκμισθωθεί σε οιονδήποτε άλλον και θα είναι στην αποκλειστική χρήση του συμμετέχοντα για την περίοδο 2020-2021 και συγκεκριμένα για το έτος 2021.

**Μη εκπλήρωση των ανωτέρω όρων θα αποτελεί λόγο αυτοδίκαιης λύσης της συνεργασίας και εξαίρεσης του αναδόχου εργολήπτη (εταιρείες - φυσικά πρόσωπα) από το καταρτιζόμενο μητρώο των εργοληπτών για την αντιμετώπιση εκτάκτων αναγκών εξαιτίας φυσικών ή τεχνολογικών καταστροφών.**

Οι εταιρείες ή τα φυσικά πρόσωπα που θα ενεργοποιούνται για την αντιμετώπιση εκτάκτων αναγκών από φυσικές-τεχνολογικές καταστροφές κλπ., θα επιλέγονται κάθε φορά αφού συνεκτιμηθεί το μέγεθος και η διάρκεια της φυσικής καταστροφής (σχετικές προγνώσεις ΕΜΥ, ενημερώσεις της Γενικής Γραμματείας Πολιτικής Προστασίας, αναφορές των αρμόδιων υπηρεσιών και επιβλεπόντων υπαλλήλων από τα σημεία συμβάντων, κλπ.), τα σημεία όπου απαιτείται επέμβαση, η διαθεσιμότητα των εταιρειών σε απαιτούμενα οχήματα, μηχανήματα έργου και προσωπικού (βάσει των ανωτέρω δηλώσεών τους) καθώς και οποιουδήποτε άλλου παράγοντα θεωρηθεί κρίσιμος για την έγκαιρη και αποτελεσματική αντιμετώπιση της φυσικής καταστροφής.

**Εμπειρία και αξιοπιστία η οποία να αποδεικνύεται, σχετικά με το αντικείμενο (αντιμετώπιση εκτάκτων αναγκών) και η οποία να μπορεί να πιστοποιείται από Δημόσιο Φορέα (ΟΤΑ, Υπουργεία, Οργανισμούς κ.λ.π.) θα αποτελέσει θετικό στοιχείο** για την αξιολόγηση συνεργασίας Εργοληπτών με την Περιφέρεια Αττικής (εφόσον υπάρχουν σχετικά αποδεικτικά έγγραφα συνυποβάλλονται στο φάκελο μαζί με την αίτηση).

Το μητρώο θα καταρτισθεί για όλες τις Δημοτικές Ενότητες του Δήμου Φυλής.

Οι εργοληπτικές εταιρείες ή τα φυσικά πρόσωπα που θα ανταποκριθούν στην πρόσκληση εκδήλωσης ενδιαφέροντος, εφόσον πληρούν τις ανωτέρω προϋποθέσεις, τίθενται άμεσα στη διάθεση του τμήματος Πολιτικής Προστασίας.

Η υποβολή αίτησης συμμετοχής ουδεμία δέσμευση δημιουργεί στην υπηρεσία.

Τέλος για επιπλέον πληροφορίες για το μητρώο θα δίδονται από την κα Ηλία Παρασκευή στα εξής τηλέφωνα: 2131603486